# Rowwen Hèze

Rowwen Hèze és un grup de música neerlandès format el 1985 a la ciutat d'America, província de Limburg. Es tracta d'una de les bandes més famoses que canta en limburguès (variant Horsters). La seva música està inspirada en diferents gèneres musicals, des de balades sensibles fins a cançons Tex-Mex d'estil Los Lobos i populars més ràpides a l'estil The Pogues.
El nom del grup és una referència a Christiaan Hesen (1853-1947), un personatge d'Amèrica força excèntric. A aquesta persona se li va donar el sobrenom de "Rowwen Hèze" ("l'aspre Hesen"), que més tard va adoptar la banda, en part perquè sonava bé.

## Trajectòria

La banda es va formar l'any 1985, com una mena de continuació de la ja existent The Legendary Texas Four que buscava un nou cantant principal. S'hi va presentar Jack Poels, que els deu anys anteriors havia cantat i tocat amb la banda nord-americana Bad Edge, que s'havia dissolt per falta d'èxit. Poels va posar una condició, que pogués interpretar una cançó en limburguès. Els altres membres de la banda van estar-hi d'acord i el grup va decidir canviar de nom i donar vida al nou grup Rowwen Hèze.
L'any 1987, Rowwen Hèze va escriure la cançó Niks stront niet per a l'associació de carnaval de Horster juntament amb Toos Vervoort. Aquesta va arribar als mitjans nacionals neerlandesos degut a unes lletres força controvertides. Això va comportar que el programa de televisió Van Gewest tot Gewest, entre d'altres, va prestar atenció a la banda. El seu primer àlbum, Rowwen Hèze, es va publicar el desembre del mateix 1987. A partir d'aleshores, la banda es va centrar en gran manera en les lletres en limburguès, en comptes de cantar en anglès.
L'any 2006 van publicar l'àlbum Rodus & Lucius, que va arribar al número 1 dels Top 100 Album dels Països Baixos, demostrant la seva fama a nivell nacional.
El grup, al llarg de les seves actuacions, s'ha forjat una fama de ser una banda festiva.

## Membres

Actuals
* Jack Poels - cantant, guitarra, harmònica
* Martîn Rongen - bateria i percussió
* Wladimir Geels - baix, contrabaix i veu
* Theo Joosten - guitarra, mandolina, vihuela mexicana, tin whistle, veu
* Jack Haegens - trompeta, fliscorn
* Tren van Enckevort - acordió, piano, trombó, veu

## Discografia

Àlbums
* 1987: Rowwen Hèze
* 1990: Blieve loepe
* 1991: Boem
* 1992: In de wei
* 1993: Station America
* 1995: Zondag in ’t zuiden
* 1997: Water, Lucht en Liefde
* 1999: ‘t Beste van 2 werelden
* 2000: Vandaag
* 2003: Dageraad
* 2003: D.A.D.P.G.S. In Het Theater (àlbum en directe)
* 2004: Andere wind
* 2005: ‘t Beste van 20 joar – Kilomeaters
* 2006: Rodus & Lucius
* 2008: Saus
* 2010: Zilver
* 2011: Manne van staal
* 2012: Geal
* 2013: Hemel Op Aarde: De Liedjes
* 2015: De zwarte plak
* 2016: Vur altied
* 2017: De liefde, de muziek, de herinnering
* 2019: Voorwaartsch
* 2020: Het Beste van Het Slotconcert Live 2019 (àlbum en directe)
* 2021: Onderaan Beginne
* 2022: Live In Americana (àlbum de vinil)

## Videografia

VHS
* 1994: Polkaholics
* 2000: Zoveul Joar
DVD
* 2004: In De Tent - Live In America
* 2010: Fans, Bedankt!

## Documental

Van America helemaal naar Amerika és un documental sobre Rowwen Hèze i el viatge que van fer el març de 1998 a Texas, Estats Units d'Amèrica. La pel·lícula tracta sobre el seu amor per la música de Limburg i l'estil Tex-Mex. La direcció va córrer a càrrec de Leon Giesen.

## Curiositat

Apareixen a la pel·lícula Qüestió de paciència del 2020 cantant el tema principal Kwestie van geduld juntament amb la cantant Roxeanne Hazes.

## Referències

* ↑ «Rowwen Hèze». File Under. Arxivat de l'original el 24 setembre 2015. [Consulta: 2 novembre 2023].
* ↑ «De legende van Rowwen Hèze» (en neerlandès). Hephorst. [Consulta: 2 novembre 2023].
* ↑ «Het trieste lot van Rowwen Hèze» (en neerlandès). Dagblad De Limburger & de Maasgouw. Arxivat de l'original el 9 gener 2006. [Consulta: 2 novembre 2023].
* ↑ «Rowwen Hèze» (en neerlandès). Jack Poels. [Consulta: 2 novembre 2023].
* ↑ Cornips, Leonie.- Beckers, Barbara. Het dorp en de wereld: over 30 jaar Rowwen Hèze. Uitgeverij Vantilt, 2015. ISBN 978 94 6004 202 7.
* ↑ «ROWWEN HÈZE - RODUS & LUCIUS» (en neerlandès). Duch Charts. [Consulta: 2 novembre 2023].
* 1 2 «BIOGRAFIE». Rowwen Hèze. [Consulta: 2 novembre 2023].
* ↑ «Rowwen Hèze» (en anglès). Discogs. [Consulta: 2 novembre 2023].
* ↑ «Videos» (en anglès). Discogs. [Consulta: 2 novembre 2023].
* ↑ Henderickx, Geert «ROWWEN HÈZE - VAN AMERICA NAAR AMERIKA» (en neerlandès). Postukken, 01-03-1998 [Consulta: 2 novembre 2023].
* ↑ «VAN AMERICA HELEMAAL NAAR AMERIKA, NAAR AMERIKA EN NOG EENS NAAR AMERIKA» (en neerlandès). Leon Giesen. [Consulta: 2 novembre 2023].
* ↑ «Roxeanne Hazes presenteert filmtitelsong Kwestie van Geduld». Shownieuws.nl, 13-09-2022. Arxivat de l'original el 26 juliol 2023. [Consulta: 2 novembre 2023].